Oficialusis leidinys L 179 , 13/07/1994 p. 0033 - 0039

specialusis leidimas suomių kalba: skyrius 3 tomas 59 p. 0046

specialusis leidimas švedų kalba: skyrius 3 tomas 59 p. 0046



Komisijos sprendimas 1994 m. gegužės 30 d. nustatantis išsamias Tarybos direktyvos 93/25/EEB taikymo taisykles, reglamentuojančias avių ir ožkų populiacijos ir gamybos statistinius tyrimus (94/434/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. birželio 1 d. Tarybos direktyvą 93/25/EEB dėl statistinių tyrimų, kuriuos reikia atlikti avių ir ožkų auginimo srityje [1], ypač į jos 1 straipsnio 4 dalį, 2 straipsnio 2 dalį, 3 straipsnio 2 ir 3 dalis, 7 straipsnio 1 dalį, 10 straipsnio 1 ir 2 dalis ir 13 straipsnio 3 dalį, kadangi būtina nustatyti tikslius apibrėžimus Direktyvoje 93/25/EEB numatytiems tyrimams atlikti; kadangi pirmiausia turi būti apibrėžiami ūkiai, kuriems yra taikomas tyrimas; kadangi taip pat būtina tiksliai apibrėžti atskiras kategorijas, į kurias tyrimo rezultatai būtų suskirstyti, bei nustatyti bandų dydžio kategorijas ir regionus, pagal kuriuos valstybės narės reguliariai parengtų tyrimo rezultatus; kadangi būtina nustatyti bendrą skerdenų svorio apibrėžimą skerdimo statistiniams duomenims rengti; kadangi pagal Direktyvą 93/25/EEB valstybėms narėms jų prašymu gali būti leidžiama vietoj statistinių tyrimų naudoti administracinius šaltinius ir nustatytą suskirstymą į bandų dydžio kategorijas galutiniams porinių metų rezultatams parengti; kadangi pirmiau minėtų rūšių leidimui gauti valstybės narės turi pateikti prašymus; kadangi Komisijos sprendimas 82/958/EEB [2] turėtų būti pakeistas; kadangi, atsižvelgiant į tai, kad Direktyva 93/25/EEB yra taikoma nuo 1994 m. sausio 1 d., yra tikslinga pradėti taikyti šio sprendimo nuostatas nuo tos pačios dienos; kadangi šis sprendimas atitinka Žemės ūkio statistinių duomenų nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis 1. Direktyvos 93/25/EEB 2 straipsnio 2 dalyje "ūkis" — tai bet kuris atskirai valdomas techninis arba ūkinis vienetas, kuriame gaminami žemės ūkio produktai. 2. Į Direktyvos 93/25/EEB 1 straipsnio 1 dalyje nurodytą tyrimą patenka: a) ūkiai, kurių naudojamos žemės ūkio paskirties žemės plotas yra 1 ha ir daugiau; b) ūkiai, kurių naudojamos žemės ūkio paskirties žemės plotas nesiekia 1 ha, jeigu jų produkcija tam tikru mastu yra skirta pardavimui arba jeigu jų gamybos vienetas viršija tam tikras natūralias ribas. 3. Valstybės narės, norinčios taikyti skirtingą tyrimui taikytiną ribą, vis dėlto įsipareigoja taip nustatyti tą ribą, kad į tyrimą nepatektų tik mažiausi ūkiai ir kad kartu jie sudarytų 1 %. ar dar mažesnę procentinę konkrečios valstybės narės viso standartinio bendrojo pelno dalį pagal Komisijos sprendimą 85/377/EEB [3]. 2 straipsnis Direktyvos 93/25/EEB 3 straipsnio 1 dalyje ir 13 straipsnio 2 dalyje nurodyti avių ir ožkų kategorijų apibrėžimai yra pateikiami šio sprendimo I priede. 3 straipsnis Direktyvos 93/25/EEB 7 straipsnio 1 dalyje nurodyti teritoriniai padalijimai yra pateikiami šio sprendimo II priede. 4 straipsnis Direktyvos 93/25/EEB 10 straipsnyje numatytas suskirstymas yra pateikiamas šio sprendimo III priede. 5 straipsnis Direktyvos 93/25/EEB 13 straipsnio 1 dalyje nurodytas skerdenos svoris yra apibrėžiamas šio sprendimo IV priede. 6 straipsnis 1. Pagal Direktyvos 93/25/EEB 1 straipsnio 3 dalį šio sprendimo V priedo a punkte išvardytoms valstybėms narėms leidžiama vietoj statistinių tyrimų naudoti administracinius šaltinius. 2. Pagal Direktyvos 93/25/EEB 10 straipsnio 2 dalį šio sprendimo V priedo b punkte išvardytoms valstybėms narėms leidžiama naudoti suskirstymą į bandų dydžio kategorijas galutiniams porinių metų rezultatams parengti. 7 straipsnis Sprendimas 82/958/EEB pripažįstamas netekusiu galios. 8 straipsnis Šis sprendimas pradedamas taikyti nuo 1994 m. sausio 1 d. 9 straipsnis Šis sprendimas skirtas valstybėms narėms. Priimta Briuselyje, 1994 m. gegužės 30 d. Komisijos vardu Henning Christophersen Pirmininko pavaduotojas [1] OL L 149, 1993 6 21, p. 10. [2] OL L 386, 1982 12 31, p. 43. [3] OL L 220, 1985 8 17, p. 1. -------------------------------------------------- I PRIEDAS Kategorijų apibrėžimai Su avinu sukergtos avelės ir avytės Avių rūšies patelės, kurios bent kartą apsiėriavo arba kurios pirmą kartą buvo sukergtos su avinu. Pieninės avelės Avelės, kurios laikomos vien tik arba pirmiausiai žmogui vartoti skirtam pienui gaminti ir/ arba gaminti pieną, kuris yra perdirbamas į pieno produktus. Ši kategorija apima ir brokuotas pienines avis (nepaisant to, ar jos buvo nupenėtos laikotarpiu tarp jų paskutinės laktacijos ir skerdimo ar ne). Kitos avelės Kitos avelės, išskyrus pienines avis. Ėriukai Jaunesnės nei 12 mėnesių moteriškosios arba vyriškosios lyties avys. -------------------------------------------------- II PRIEDAS Teritoriniai padalijimai Belgija: | ProvincesProvincies | Danija: | — | Vokietija: | Bundesländer | Graikija: | Regioninės plėtros tarnybos regionai | Ispanija: | País VascoNavarraLa RiojaAragónCataluñaBalearesCastilla y LéonMadridCastilla-La ManchaComunidad ValencianaRegión de Murciade Murcia regionasExtremaduraAndalucíakitosComunidades Autónomas | Prancūzija: | šie avių regionai:Midi-PyrénéesPoitou-CharentesLimousinAquitaineProvence-Alpes-Côte d'AzurAuvergnekiti regionaišie ožkų regionai:Rhône-AlpesPoitou-CharentesCentre-Pays-de-la-LoireBourgogneMidi-Pyrénéeskiti regionai | Airija: | — | Italija: | avių: Regioniožkų: Regioni:PiemonteLombardiaToscanaLazioCampaniaPugliaBasilicataCalabriaSiciliaSardegnakiti regionai | Liuksemburgas: | — | Nyderlandai: | Provincies | Portugalija: | Regiões | Jungtinė Karalystė: | standartiniai regionai | -------------------------------------------------- III PRIEDAS 1 LENTELĖ Laikomų avių bandų dydžio kategorijos +++++ TIFF +++++ 2 LENTELĖ Laikomų ožkų bandų dydžio kategorijos +++++ TIFF +++++ -------------------------------------------------- IV PRIEDAS Skerdenos svorio apibrėžimas Skerdenos svoris yra paskersto gyvulio atšaldyto kūno, be kraujo, odos, vidurių, galvos (atskyrus ties atlantiniu pakaušio sąnariu), kojų (atskirtų ties riešo-plaštakos sąnariu ar kulno-pėdos sąnariu), uodegos (atskirtos ties šeštuoju ir septintuoju uodegos slanksteliais) ir be lytinių organų (įskaitant tešmenį), svoris. Inkstai ir inkstų riebalai priskiriami skerdenai. -------------------------------------------------- V PRIEDAS a) Valstybės narės, kurioms leidžiama vietoj statistinių tyrimų naudoti administracinius šaltinius. b) Valstybės narės, kurioms leidžiama naudoti suskirstymą į bandų dydžio kategorijas galutiniams porinių metų rezultatams parengti. Vokietija --------------------------------------------------